कहा- धोनी की तरह ही वे अच्छे गुणों को अपनाने की कोशिश कर रहे
Sunil Gavaskar Speaks About Hardik Pandya's Captaincy skills in IPL 2023. डिफेंडिंग चैंपियन गुजरात टाइटंस (GT) के कप्तान हार्दिक पांड्या को पूर्व भारतीय क्रिकेटर सुनील गावस्कर ने चेन्नई सुपर किंग्स (CSK) के कप्तान एमएस धोनी जैसा बताया है
डिफेंडिंग चैंपियन गुजरात टाइटंस (GT) के कप्तान हार्दिक पांड्या को पूर्व भारतीय क्रिकेटर सुनील गावस्कर ने चेन्नई सुपर किंग्स (CSK) के कप्तान एमएस धोनी जैसा बताया है। इंडियन प्रीमियर लीग (IPL) के 16वें सीजन में हार्दिक ने काफी अच्छी कप्तानी की है। उनकी बेहतरीन कप्तानी के दम पर गुजरात अभी पॉइंट्स टेबल में टॉप पर है।
ऐसे में गावस्कर ने भी हार्दिक की तारीफ करते हुए उन्हें बेहतरीन कप्तान बताया है। उनका मानना है कि हार्दिक अपनी टीम पर अपने व्यक्तित्व को थोपने की कोशिश नहीं करते हैं और यही उनकी खासियत है।
गावस्कर ने स्टार स्पोर्ट्स से बात करते हुए कहा, 'कभी-कभी कप्तान अपनी और टीम की पर्सनालिटी एक जैसा रखने की कोशिश करता है। लेकिन हार्दिक अपना व्यक्तित्व टीम पर थोपने की कोशिश नहीं कर रहे हैं। एक कप्तान के रूप में यह उनकी खासियत है।' उन्होंने आगे कहा, 'वे कप्तान के तौर पर एमएस धोनी जैसे लग रहे हैं। वे धोनी की तरह ही अच्छे गुणों को अपनाने की कोशिश कर रहे हैं।'
पॉइंट्स टेबल में टॉप पर है गुजरात
गुजरात टाइटंस ने शनिवार को IPL-16 में जीत की हैट्रिक जमाई है। टीम ने कोलकाता नाइट राइडर्स (KKR) को उसी के होम ग्राउंड में 7 विकेट से हराया। इस जीत से गुजरात की टीम पॉइंट्स टेबल में टॉप पर पहुंच गई है। उसके नाम सबसे ज्यादा 12 अंक हैं। टीम ने छह में से चार मैच चेज करते हुए जीते हैं।
आपको बता दें कि IPL 2022 में पांड्या ने गुजरात को अपनी कप्तानी में डेब्यू सीजन में ही चैंपियन बना दिया था। हार्दिक ने पिछले और इस साल को मिलकर IPL के 22 मैचों में कप्तानी की है। जिसमें 17 में जीत और पांच में हार मिली है।
